A kurzus kódja: BBN-ETI-374.01 BBN-FIL-372.01	
A kurzus megnevezése: PAUL CÉZANNE ÉS A KÖTELESSÉGEN TÚLI DOLGOK	
A kurzus megnevezése angolul: CÉZANNE AND SUPEREROGATION 	
A kurzus előadója: Krokovay Zsolt, e-posta: krokovayzsolt@yahoo.com	
A kurzus helye és ideje: CSÜTÖRTÖK 16-17.30, ELTE BTK, I/208. 		
Fogadóóra: a kurzus honlapján: csutortokikurzusok@yahoo.com;  jelszó: Csutortok12es4	
A kurzus előfeltétele(i): -	
A jegyszerzés módja(i): lásd a követelményeknél	
Követelmények: A hallgatók a szemináriumot írásbeli teszttel zárják le. Ennek eredményébe beleszámítanak az egyes témák kapcsán beadott hallgatói kommentárok és a kurzus honlapjára feltett hozzászólások.  	
A kurzus programja 
Erkölcsi gondolkodásunkban és így az etikában fontos szerepet játszanak azok a dicséretes dolgok, amelyek megtételét vagy meg nem tételét nem követelik meg tőlünk. Ezek olykor apróságok, máskor azonban komoly jócselekedetek, szentek és hősök, Ferenc testvér és az irgalmas szamaritánus magatartásáról pedig joggal mondják, hogy az messze túlment kötelességeiken. Paul Cézanne azonban nem volt szent és szokványos értelemben hős se, mindazonáltal nagyságának még a nemzeti együttműködés rendszerének miniszterelnöke is csodálattal adózott nemrég. Voltaképpen mire terjednének ki, ha köztünk élne,  Paul Cézanne kötelességei? Milyen értelemben lennének kötelességei törvényes kötelességein túl? Ha nem lehet közös, mindenki által elfogadott erkölcstanunk, mit tanítsunk (majd) a gyerekeknek Paul Cézanne emberi, természetes, ha úgy tetszik, „erkölcsi” kötelességeiről, s mit e kötelességein is messze túlmenő, „kötelességnek” még ebben az értelemben sem nevezhető, ma már csodálatra méltónak tartott munkájáról? Ilyen és hasonló témákat ajánlok a 4-6 oldalas felolvasásokhoz. 

A Cézanne-olvasmányok helyben megtekinthetők a Filozófia Intézet Könyvtárában.
Közös olvasmányok
Feinberg, Joel. A kötelességen túli cselekedet és a szabályok. In: Krokovay 2006.
-----------------   A rossz szamaritánus büntetőjogi felelőssége. In: Krokovay 2006.
Hart, H. L. A. A jog fogalma. Osiris, 1995. 83-97, 115-120, s 333-334. 
---------------- Vannak-e természetes jogok? Fundamentum, 2002.
Krokovay Zsolt: Az önbecsülés etikája. Kant a tisztelet kötelességeiről. 2004. WWW.
Krokovay Zsolt szerk. Felelősség. Szerk. L’ Harmattan, 2006. 
Rawls, John. Az igazságosság elmélete. Osiris, 1997. 52, 63,141-151, 219, 234, 301-2, 	396-461, 512-3, 556-63, s 637.   
Urmson, James. Hősök és szentek. Café Bábel, 1994.